Mélységiek

" "̙̥̪̝͉̱̻͇̝͖̳̰̥͈̩̟̟̫̎ͤ́͊̔ ̰̠̲͕̻͖̜̔̀͊̎̀͛̑
"̟͈͖̞͙͓͍͇̙̩͎ͨ̿͒̂͌ͮ̉̇̉͛͊ͪ̍ͅ ͇̺͈̠̺̖ͪ̄̑ͬͯ͗̚N̪͇͉͍͈̱̤͉̹̳̭͓͎̘̺͔̬̏̆̓͆ͨ̂̈ͫ̽ͨ̔͂̓̒ͤ̓̅̚N̲̦͇̯ͭ̒͂͒͗E͕̪̩͖͕̻̠͚̺͉̮̩ͦ̔͊͂ͥͪ̈́͗̔̆̏ͫ̔ͣ̚̚M̟̖̯̻͂̇̔̌̈́̓̓̿̓ͦ̊ͣ̀̔̏̚.͇̪̙͓̠̩̾̃̃̐̌ͧ̏ͪ.̻͉̯͚̠̉̒ͨ͊̂́̌̊ͤ̊͊.͇̪͈̹̪͈̝͖̫͍̖̦̟̺̣̯͚͐̃ͭͬͯͧͬ́̓̈̓ͧ̓́ͧ̅͊́ ̥͙̣̰̘͙̗͍̼̳̘̤ͨͫͧ͆̑̃ͅN̲̼̰͕̺͈̪͈͔̳͉̟̮̗͇̟̜͑̅ͯͪ̉̉͆ͤͬͪẺ̜̠̖̼̦͖̬̣̦͖̪͇̤̉̊̋͑ͥ̉ͦ̓ ̼̪̜̰ͮͬ͒̽̏̈́̍͑̐͐̈͋͛̋K͉̫̯̗̘̟̄̒̄̒Ö̩͙͔̬̪̜͋̏ͮͬ͆̽̅Ż͔͕̙͎͇͖͕̼̣ͤ͑̍̔͂ͥ̋ͪͮͧ͑E̫͕̺͍̠͇̩̜̳̳̔̊̔ͬ̋͆̈́̎̋ͧ̉́ͭ̾̇͛͊L̻̲͍̜͎͕̠͈ͣͯͨͯ͌ͪ̾̓̂̑̃ͨͧÍ̦̭̖̳̗̜͔ͦ̌̍̔̀T̟̰̗͕̺̹̰̪̭̱͍̐̃̾̂̇ͅS̠̼̹͖̺̘̮̲ͬ͂͌ͭ̃̓̋͊ͭ̑͂͊̔͗̓͂.͖̖̥̺̣͐̆͐̽ͦ̏ͤ̅̃̆͋̂̾͊ͥ͗́͗.̩̪͚̦͓̰͚̭͆̃ͤ͒̓̾ͣͮ͐ͤ̎̊̍͒̅̄ͬ͌.̜͇͎̖̫̙̻̥̇͑̓̾ͫ̅̾̿ͪ ͙͕͙͙͚̞͇ͫ̓̋ͨ̒͒̐̂̊͒N̙̳̼̞̗͙̜̱̫̫͒ͦ̑̏̊̽̌̈́̊̄̆͌ͯ̚E̩͚̜̱̝͈̩̪͊ͮ̉̈̎ͧͨ͐͌ͥ̂̈́̄E̞͉̝̰̘̗͈͉͖̹̘̩̜̞͇ͥ̃̽ͮ̄̄̽͌ͩ̚ͅE̻̥̤̓̊̅̏̊ͣ̀.̼̼̭̞̥̪̼̻̣̆̌͂̂.̙͚̘̠̞̭̮̳̥̜͇̹̙̪̣͖͔͔ͤ͂̆̈́ͥͯͩ̃̂̓̐.̮͔̝̗͓̫͉͙̪̖̮͛͂̈̌ ̜͖͚͈̖͚̞̭͇̫̹̟͍̩̘̯̱̃͗̔H͎̟̯ͩ̇̉ͫĚ̝͕̫̙͚̳̟̞̮̖̞̣̳͚̘̖̩͇̙ͬ̈̄ͬ̊̀̈ͤ̍ͬ̽̚H̩̮̝̱̪̤̬̳̻͈̝̪͔̍̈́̑̌̋̓̌̄͂ͨͬ͛̀ͮͮE̫͎͓̯̝͉̟̙̯͇̹̱͉̋͆͑̄ͤ.̦͈̳̠̀͊̎̌̃̀̔.͓̥͈͖͉̾ͤͦ͌̊ͧ̄͛́̔ͭ̓͊̄̿̊ͅ.̭̤̥̘͇̤̖͚̹̑͂̔̇͐ͣ̊͋ͧ̌̾͗̀ͅḦ̘̞̬̪͍͎͈̬̥ͤ́̇̿̎Ë̟̬̫͍̻͙̤̙̣͚͓͎̟̺̗̱̺̩́̓̿ͣͮͣͯ͆͐ͣͫ͛̚̚H̼̟̗̖̦̬̫̗͕̘̟̮̻̝̖̘̄ͪ͆ͧ͒͒́̆̏̾͋ͦͫ̋E̯̘̰̹͓͕̙̫̫̽͂ͩͩ́͑͌̓͐̂̽͌ͤ̾̔͐͌ͅH̻̘͉̦͖̏̈́̊͛̊̔̊ͩ̾̓ͩͯͦͨE͎͈͙̘̥͓̰̮̹͌ͥ͊̓̌̈́̔̓̈̑ͅȞ͍͔̺̠̲̟̫͚̥̝̓ͬ͑ͪ̈́ͪ̔E͕̗̜͍̽̊̊ͭ̂̉̍ͪ̌ͅH̙̺͔͍̼̝͙̜̲̹́ͨ̋̓̉͐̿̌̎ͫͯ̓̋ͨ̓̚ͅË̦̮̥͇͈̦͙̣͙́ͯ̂̓͛̅̿ͧ̏̑͋̅̎ͧ̓̑ͅ!̙͙̰̣̑̔ͥ́́͗ͩ͛ͧ͆̍ͫ͐̑͑͌"̺̺̞̯̫ͬ͗̔͛̍̓̅̓͛ͮͨͨ̚ͅ ̦͇̘̠̅̋̈́̍̂͋ͤ͆͊̑̑̃ͧͫͦ̚"̖̜̥̜̫͒ͦ͑̋̂ ̲̻̹̱̭̄͌̎ͦͥ͒ͣ̾̈̎͛̉ͪ͊͌͑̒̾̽

Albert, bányász

## **Kinézet, Testfelépítés:**

A mélységiek teste amorf, csakúgy jelenhetnek meg kocsányos folyékony rémként, mint akár emberként is. Képesek bármilyen formát és anyagot utánozni (Víztől a legkeményebb acélig), emellett pedig méretük is váltózó, akár lehetnek óriásoknál is öt-hatszor nagyobbak, s ha úgy kívánják jóval kisebbek is. Nincsenek szerveik, alap állapotuk ősmasszához hasonlatos, s csakis jelentős anyagfogyás képes végezni velük (Vagy komoly elemi és szent támadások)

## **Életkor, Fejlődés, Szaporodás**

Ezen információknak nem lehetünk teljes ismeretében, ugyanis nagyon kevés ember tudott... használható lejegyzést készíteni, de valószínűleg ősibbek mint a legtöbb faj, s fejlődésre se nagyon van szükségük, ugyanis kész formában születnek. Képesek osztódni, s magukból részeket kilökni. Ezek önálló életet folytatnak, s csak annyiban kapcsolódnak a szülőentitáshoz, hogy az egy mantrát rejt el a gyermek elméjébe, amit annak mindenképpen követnie kell, egzisztenciájának ez az egy igazi oka van.

## **Jellem, Viselkedés, Harcászat, Élőhely:**

Alapvetően nehéz belőni jellemüket, ugyanis össze sem lehet hasonlítani értelmüket az emberekével: Olyan mértékű sötét intelligencia lángol bennük, hogy teljesen más törvények és ösztönök vezetik őket. Emellett tudható, hogy nem fogják feltétlenül megölni az embereket, sőt, bizonyos esetben maguk közé is fogadhatják őket, de azt mindig mögöttes tervek által vezérelve ( Az egyén pedig biztosan megőrül, a Mélységiek puszta jelenléte őrületet okoz). Harcászatról nem igazán lehet beszélni, ugyanis egy mélységi jelenlétében az ép elme puszta megtartása is nehéz, pláne ha közben akaratosan ostromol is a lény. Emellett persze amorf valójuk miatt szinte bármire képesek, s ha ez nem lenne elég, olyan sötét mágiáknak parancsolnak, aminek a gondolatától egy puszta halandó majdnem sikoltásba törhet ki. Értenek az elme akár rettenetes távolságokban való manipulálásához is, egy mélységi, ha kívánja egy 100 kilométerre lévő faluban is pontosan ki tudja választani, hogy kik azok, akiket őrületes rémálmok fognak kísérteni. A föld legmélyebb bugyraiban élnek, azokban a barlangokban, ahova semmilyen szörnyeteg se mer belátogatni. Ennek ellenére, egy-egy kíváncsibb egyed néha kilátogat a külvilágba, ahol elrejtve küllemét bármelyik tömegben képes elbújni, bár nyilván jelenlétét mindenki érzi majd a furcsa suttogó s őrületbe kergető hangok miatt.

## **Társadalom:**

Egymás közelében élnek, igénylik a társaságot ( Akkor is ha csak emberi), ugyanis ha nem tudnak valakivel kölcsönösen kommunikálni, akár szóban, akár telepatikusan, elkezdenek primitívebb irányokba mozdulni. Ekkor elvesztik az összes olyan korábban még létező intelligens vonást ami megkülönbözteti őket az átlagos bestiáktól. Ha az utóbbi helyzet beáll, többé nem lesznek képesek gondolkodni sehogy, s csakis minden felemésztése érdekli őket. Az ilyen mélységi undorító masszaként közlekedik a barlangokban, s ténylegesen bármit elfogyaszt, legyen az élő vagy halott.

## **Képességek, Erők:**

Rettenetesen hatalmas mágiákat használnak, melyekkel közel bármire képesek. Nagyon komoly őrjítő támadásokat tudnak kivitelezni, s emellett a telepátia minden formájához is értenek. Erejük felbecsülhetetlenül hatalmas, túl veszélyesek ahhoz, hogy hasonlítani lehessen őket bármihez is.

## **Veszélyesség:**

Jelenleg a legveszélyesebb lények, Esroniel von Himmelreichnak a teljes alakulata kellett ahhoz, hogy képesek legyenek elpusztítani egyet.

## **Ok a vadászatra:**

Semmi. Ne keresd őket és még úgy is megtalálnak.

## Ismert mélységiek:

- **Hoshekh:** A Veronián elterjedt kultusz alapítója és legfelsőbb irányítója. Sokat nem tudni róla, azon kívül hogy neve sötétséget jelent a nefilimek nyelvén (valamint egyezik a kilencedik egyiptomi csapás nevével) és egy rendkívül értelmes és rendkívül erős mélységi. A kultusz vezetője jelenleg Serene Nightbough.

- **Zargat'hat:**Ősi legendák szörnye, egyesek szerint a legerősebb az összes gonosz közül, de mélyen alszik. Felébredését az apokalipszis egyik eseményének tartják és szörnyű katasztrófának.

## **A Mélységiek hatásairól haladóknak és kezdőknek**

Mielőtt bármit is leírnánk arról, hogy mit is jelent egészen pontosan egy Mélységi telepatikus támadása, érdemes leszögezni kezdetként, hogy ha egy mélységi azt kívánja hogy megőrülj, akkor megőrülsz, nincs vitás helyzet. Itt persze szóba kerülhetnek különböző védettséget adó hatások (Tárgyak, főzetek, áldások, Okkult Útja), de általánosan elmondható, hogy a legnagyobb biztonságot azt jelenti, ha az ember teljesen biztosra megy és nemes egyszerűséggel nem keresi a lehetőséget egy Mélységivel való találkozáshoz.

### **Mi is történik hát akkor, amikor egy mélységi telepatikusan kommunikál egy emberrel?**

  A lény bármennyire is megpróbálja visszafogni az erejét (Mert hát ha kívánja, képes lenne nyáladzó halom hússá változtatni egy-egy átlagos akaraterejű embert pár másodperc alatt) egy ilyen szóváltás nem lesz jó móka. A mélységi megkeresi az ember tudatában lévő réseket, beférkőzik azon, s mindeközben ha kívánja az emlékeihez is hozzáférhet. Egyszerre szól mérhetetlenül idegenül, s egyszerre szól az ember számára legkedvesebb személy hangján keresztül, ezer és mégis egy személyként. A mélységi telepatikus kommunikációját hasogató migrén, fájdalom, deja vu érzés, enyhe hányinger, mentális leharcoltság, s általános rosszkedv kíséri, utólagosan üresség érzettel. Semmilyen formában sincs kölcsönös szóváltásról szó, a tudatkapcsolat erőszakkal születik meg, kvázi támadásról van szó, könnyedén emlékezteti az embert sebezhetőségének fájó tényére.

### **Továbbá?**

Ha persze ez mind nem lenne elég, a mélységi igenis képes akár egészében befolyásolni egy ember tudatát. Egy átlagos (akaraterő terén) képzetlen földműves emlékeit könnyeden megmásíthatja, akár szinte teljesen üresre is törölheti annak tudását, gyermeki állapotokba száműzve.

### **Ugye vége van már?**

A mélységiek még egy nagyon fontos kommunikációs platformja az álmok világa. Ha kívánják, könnyű szerrel tudnak akár tízezres embertömegből is kiválasztani egy konkrét fogékonyat, akit aztán a saját oldalukra állíthatnak csábító (Vagy éppen rémisztő) álmokkal. Egy átlagos embert nagyon könnyen képesek megrontani, akár halálba kergetni is, pedig az álmok befolyásolása talán a leggyengébb eszközük a tudatba való nyúlkálás terén.

### **Hogy fogok így aludni ma éjjel?**

Mit is tanultunk hát a mélységiekről? Futhatunk amerre akarunk, de végül minden csak azon múlik, hogy porszemek vagyunk-e, vagy talán egy körömpiszoknyi idegesítő folt. A lények a saját megítélésük szerint hagynak hát életben (vagy ölnek meg) minket. Még jó, hogy az esetek többségében eléggé inszignifikánsak vagyunk ahhoz, hogy ne is foglalkozzanak velünk, igaz?